CELEX: 62019CB0692
Language: bg
Date: 2020-04-22 00:00:00
Title: Дело C-692/19: Определение на Съда (осми състав) от 22 април 2020 г. (преюдициално запитване от Watford Employment Tribunal — Обединено кралство) — B/Yodel Delivery Network Ltd („Преюдициално запитване — Член 99 от Процедурния правилник на Съда — Директива 2003/88/ЕО — Организация на работното време — Понятие „работник“ — Куриерски предприятия — Квалификация на куриерите, наемани с договори за услуги — Възможност за куриера да наеме подизпълнители и да извършва едновременно сходни услуги за трети лица)

31.8.2020   
            
            
               BG
            
            
               Официален вестник на Европейския съюз
            
            
               C 287/22
            
         
      Определение на Съда (осми състав) от 22 април 2020 г. (преюдициално запитване от Watford Employment Tribunal — Обединено кралство) — B/Yodel Delivery Network Ltd
      (Дело C-692/19) (1)
      
      („Преюдициално запитване - Член 99 от Процедурния правилник на Съда - Директива 2003/88/ЕО - Организация на работното време - Понятие „работник“ - Куриерски предприятия - Квалификация на куриерите, наемани с договори за услуги - Възможност за куриера да наеме подизпълнители и да извършва едновременно сходни услуги за трети лица)
      (2020/C 287/33)
      Език на производството: английски
      
         Запитваща юрисдикция
      
      Watford Employment Tribunal
      
         Страни в главното производство
      
      
         Ищец: B
      
         Ответник: Yodel Delivery Network Ltd
      
         Диспозитив
      
      Директива 2003/88/ЕО на Европейския парламент и на Съвета от 4 ноември 2003 година относно някои аспекти на организацията на работното време трябва да се тълкува в смисъл, че не допуска да се квалифицира като „работник“ по смисъла на тази директива лице, което е наето от потенциалния си работодател въз основа на договор за услуги, в който се посочва, че то е независим изпълнител, когато това лице разполага с възможност:
      
                  —
               
               
                  да ползва подизпълнители или заместници, за да извърши услугата, която се е ангажирало да предостави,
               
            
                  —
               
               
                  да приема или да не приема поръчките за работа, които му предлага потенциалният му работодател, или едностранно да определя максимален брой на поръчките,
               
            
                  —
               
               
                  да извършва услуги за всяко трето лице, включително за преки конкуренти на потенциалния му работодател, и
               
            
                  —
               
               
                  да определя самостоятелно „работното“ си време в рамките на определени параметри, както и да организира времето си съобразно собствените си нужди, а не съобразно интересите на потенциалния му работодател,
                  при положение че, от една страна, независимостта на това лице не е фиктивна и от друга страна, няма основание да се констатира наличието на отношения на власт и подчинение между това лице и потенциалния работодател. Запитващата юрисдикция обаче следва да прецени как да квалифицира това лице от гледна точка на Директива 2003/88, като вземе предвид всички релевантни данни за лицето, както и за извършваната от него икономическа дейност.
               
            
         (1)  ОВ C 423, 16.12.2019 г.